**KLAIPĖDOS RAJONO savivaldybės taryba**

**SPRENDIMAS**

**Dėl Klaipėdos rajono savivaldybės tarybos 2020 m. spalio 29 d. sprendimo Nr. T11-390 „DĖL tikslingumo projektą „DAUGIAFUNKCIO CENTRO SENDVARIO SENIŪNIJOJE STATYBOS INVESTICIJŲ PROJEKTAS, KURĮ PLANUOJAMA ĮGYVENDINTI VIEŠOJO IR PRIVATAUS SUBJEKTŲ PARTNERYSTĖS BŪDU“ įgyvendinti viešojo ir privataus sektorių partnerystės būdu“ pakeitimo**

2022 m. gegužės 26 d. Nr. T11-  
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi, n u s p r e n d ž i a:

1. Pakeisti Klaipėdos rajono savivaldybės tarybos 2020 m. spalio 29 d. sprendimo Nr. T11-390 „Dėl tikslingumo projektą „Daugiafunkcio centro Sendvario seniūnijoje statybos investicijų projektas, kurį planuojama įgyvendinti viešojo ir privataus subjektų partnerystės būdu“ įgyvendinti viešojo ir privataus sektorių partnerystės būdu“ 1.6 papunktį ir jį išdėstyti taip:

„1.6. planuojami didžiausi savivaldybės turtiniai įsipareigojimai išreikšti diskontuota verte – 23 109 826 (dvidešimt trys milijonai vienas šimtas devyni tūkstančiai aštuoni šimtai dvidešimt šeši) eurai įskaitant savivaldybei tenkančias rizikas ir pridėtinės vertės mokestį. Didžiausi savivaldybės mokėjimai išreikšti diskontuota verte – 21 886 113 (dvidešimt vienas milijonas aštuoni šimtai aštuoniasdešimt šeši tūkstančiai vienas šimtas trylika) eurų įskaitant pridėtinės vertės mokestį.“

Savivaldybės meras

TEIKIA:

Administracijos direktorius J. Ruškys

PARENGĖ:

M. Šatkus

SUDERINTA:

|  |  |  |
| --- | --- | --- |
| V. Jasas  A. Balnionienė | T. Tuzovaitė-Markūnienė  L. Liutikienė |  |

R. Balčytienė

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2022-05-13**

**Dėl Klaipėdos rajono savivaldybės tarybos 2020 m. spalio 29 d. sprendimo Nr. T11-390 „DĖL tikslingumo projektą „DAUGIAFUNKCIO CENTRO SENDVARIO SENIŪNIJOJE STATYBOS INVESTICIJŲ PROJEKTAS, KURĮ PLANUOJAMA ĮGYVENDINTI VIEŠOJO IR PRIVATAUS SUBJEKTŲ PARTNERYSTĖS BŪDU“ įgyvendinti viešojo ir privataus sektorių partnerystės būdu“ pakeitimo**

1. Parengto sprendimo projekto tikslai, uždaviniai (ko sprendimo projektu norima pasiekti):

Sprendimo projekto tikslas – pakeisti Klaipėdos rajono savivaldybės tarybos 2020 m. spalio 29 d. sprendimo Nr. T11-390 „Dėl tikslingumo projektą „Daugiafunkcio centro Sendvario seniūnijoje statybos investicijų projektas, kurį planuojama įgyvendinti viešojo ir privataus subjektų partnerystės būdu“ įgyvendinti viešojo ir privataus sektorių partnerystės būdu“ 1.6. punktu numatytus didžiausius turtinius Klaipėdos rajono savivaldybės (toliau – Savivaldybė) įsipareigojimus (19 614 548 Eur) visam projekto „Daugiafunkcio centro Sendvario seniūnijoje statybos investicijų projektas, kurį planuojama įgyvendinti viešojo ir privataus subjektų partnerystės būdu“ (toliau – Projektas) laikotarpiui (15 metų).

Atsižvelgiant į numatytus didžiausius turtinius įsipareigojimus bus vertinami gauti potencialių investuotojų finansiniai Projekto pasiūlymai – jei gauti pasiūlymai viršys Savivaldybės tarybos numatytus didžiausius turtinius įsipareigojimus, tokie pasiūlymai bus atmetami.

Sprendimo projektu siekiama atspindėti kainų pasikeitimus statybų sektoriuje, nes Projekto pradiniai skaičiavimai buvo atliekami 2020 m. viduryje, potencialių investuotojų pradiniai finansiniai sprendiniai buvo teikiami 2021 m. pabaigoje, sutarties įsigaliojimas numatomas 2023 m. pradžioje.

1. Kuo vadovaujantis parengtas sprendimo projektas:

Sprendimo projektas parengtas vadovaujantis vykdomu Projekto pirkimu ir gautais pradiniais preliminariais potencialių investuotojų finansiniais sprendiniais.

Taip pat atkreiptinas dėmesys, kad Projekto investiciniai skaičiavimai buvo atliekami investicijų išlaidas grindžiant 2020 m. balandžio mėn. kainų lygiu. Lyginant su 2022 m. balandžio mėn. kainų lygiu suderintas vartotojų kainų indeksas išaugo 19,9 proc.

1. Kaip šiuo metu yra teisiškai reglamentuojami projekte aptariami klausimai:

Šiuo metu Savivaldybės taryba 2020 m. spalio 29 d. sprendimu Nr. T11-390 yra pritarusi projektą įgyvendinti viešojo ir privataus subjektų partnerystės būdu. 2022-03-10 Savivaldybės taryba sprendimu Nr. t11-63 padidino didžiausius Savivaldybės turtinius įsipareigojimus (19 614 548 Eur) visam sutarties su potencialiais investuotojais laikotarpiui (15 metų).

1. Kokių teigiamų rezultatų yra laukiama:

Padidės tikimybė gauti potencialių investuotojų galutinius pasiūlymus įgyvendinti Projektą.

Bus realiai atspindėtas kainų pasikeitimas statybų sektoriuje. Kartu bus neužkirstas kelias toliau įgyvendinti Projektą, kurio rezultatai turės didelę teigiamą įtaką Sendvario seniūnijos gyventojams.

5. Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:

Neigiama sprendimo projekto įtaka susijusi su galimai didėjančiais finansiniais Projekto įsipareigojimais – didinama finansinė projekto našta Savivaldybės biudžetui visam sutarties laikotarpiui.

6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:

Keičiamas 2020 m. spalio 29 d. sprendimo Nr. T11-390 „Dėl tikslingumo projektą „Daugiafunkcio centro Sendvario seniūnijoje statybos investicijų projektas, kurį planuojama įgyvendinti viešojo ir privataus subjektų partnerystės būdu“ įgyvendinti viešojo ir privataus sektorių partnerystės būdu“ 1.6. punktas.

1. Projekto rengimo metu gauti specialistų vertinimai ir išvados. Ekonominiai apskaičiavimai:

Finansinius ir ekonominius skaičiavimus atliko Centrinės projektų valdymo agentūros Viešosios ir privačios partnerystės skyriaus ekspertai:

|  |  |  |  |  |  |  |  |
| --- | --- | --- | --- | --- | --- | --- | --- |
| **Reikšmė | Scenarijaus logika** | IP investicijų vertė (su reinvesticijomis), **mln. Eur** | Statybos darbų įkainis, Eur/kv.m. (8000 m2) | IP veiklos išlaidos / metus, **tūkst. Eur** | Rodiklio „Maksimalius viešojo subjekto įsipareigojimai reikšmė“, **mln. Eur** | Rodiklio „Maksimalius viešojo subjekto mokėjimai reikšmė“, **mln. Eur** | Preliminarus metinis atlyginimas / metus, mln. Eur | Preliminarus metinis atlyginimas / 12 metų, mln. Eur |
| Situacija pagal 2020 m. skaičiavimus | 11,49 | 1652 | 34,6 | 16,75 | 15,74 | 2,35 | 28,20 |
| Pagal 2022-03-10 Savivaldybės tarybos sprendimu T11-63 nustatytus maksimalius Savivaldybės įsipareigojimus | +10.4% | 1818 | +100 tūkst. Eur | 19,61 | 18,45 | 2,72 | 32,64 |
| **Sprendimo projektu siūlomas keitimas** | +19,9% | 1981 | 329 tūkst. Eur (infrastruktūros būklės palaikymo išlaidos 2% nuo investicijų) | 23,11 | 21,89 | 3,34 | 40,07 |

Nepaisant išaugusių finansinių įsipareigojimų, skaičiuojama, kad šis Projektas turės daugiau nei 3 kartus didesnę naudą visuomenei nei patiriamos Savivaldybės finansinės išlaidos visu sutarties laikotarpiu. Ekonominė nauda susijusi su padidėjusiu švietimo paslaugų prieinamumu (išvengiama auklių paslaugų, vaikų vežimo į tolimesnes įstaigas ir kt. įverčiai).

Taip pat atkreiptinas dėmesys, kad Projekto konkurencinio dialogo procedūrose dalyvauja ne vienas potencialus investuotojas, todėl laukiama, kad dėl konkurencijos bus pasiūlyta ne didžiausia galima Projekto vertė.

1. Sprendimo įgyvendinimui reikalingos lėšos:

Skaičiuojama, kad priėmus sprendimo projektą per 15 metų Savivaldybei metiniai mokėjimai realia verte gali išaugti iki 3,34 mln. Eur. Bendra sumokėta suma potencialiam investuotojui per 15 metų realia verte sudarys iki 40,07 mln. Eur. Į šią sumą yra įskaičiuotos potencialaus investuotojo kapitalo investicijos pastatant ir įrengiant Objektą, paslaugos, susijusios su remontu, technine priežiūra, valymu, inžinerinių sistemų priežiūra ir remontu, reinvesticijomis, administravimu ir kt.

1. Kiti, autoriaus nuomone, reikalingi pagrindimai ir paaiškinimai:

-.

Strateginio planavimo ir projektų valdymo skyriaus

Vedėjas Mindaugas Šatkus